CHOW ดีดบวก 14% รับข่าวขายโซลาร์ฟาร์มญี่ปุ่นเข้ากองทุน มูลค่า 505 ลบ.
CHOW ดีดบวก 14% รับข่าวขายโซลาร์ฟาร์มญี่ปุ่นเข้ากองทุน มูลค่า 505 ลบ. โดย ณ เวลา 10.14 น. อยู่ที่ระดับ 2.66 บาท บวก 0.32 บาท หรือ 13.68% สูงสุดที่ระดับ 2.76 บาท ต่ำสุดที่ระดับ 2.46 บาท ด้วยมูลค่าการซื้อขาย 8.78 ล้านบาท
1 เม.ย. 2562

ผู้สื่อข่าวรายงานว่า ราคาหุ้น บริษัท เชาว์ สตีล อินดัสทรี้ จำกัด (มหาชน) หรือ CHOW ณ เวลา 10.14 น. อยู่ที่ระดับ 2.66 บาท บวก 0.32 บาท หรือ 13.68% สูงสุดที่ระดับ 2.76 บาท ต่ำสุดที่ระดับ 2.46 บาท ด้วยมูลค่าการซื้อขาย 8.78 ล้านบาท

โดยราคาหุ้น CHOW ปรับตัวขึ้นแรงวันนี้ หลังมีการรายงานว่า บริษัทได้รับเงินจากการขายโครงการผลิตไฟฟ้าพลังงานแสงอาทิตย์ที่ประเทศญี่ปุ่น ให้แก่กองทุนรวมโครงสร้างพื้นฐานในประเทศญี่ปุ่น รวม 4 โครงการ มูลค่าประมาณ 505.23 ล้านบาท
ตามการรายงานข่าวก่อนหน้านี้ : CHOW รับเงินขายโซลาร์ฟาร์มญี่ปุ่น 4 โครงการเข้ากองทุนฯ มูลค่า 505.23 ลบ.